**HTML-CSS Feladat**

A következő feladatban egy egyszerű weblapot kell készítened/megfelelően beállítanod. A feladat megoldása során a következő állományokat kell használnod: *index.html, styles.css, hatter.jpg, UTP\_cable.png, forras.txt*.

A formázási beállításokat a *styles.css* stílusállományban végezd, lehetőleg úgy, hogy az új szelektorok létrehozása a stílusállomány végén történjen. Nagy felbontású, színes mintát a kész weboldalról a **minta.jpg** állományban találsz.

Ne izgulj, a weboldal jelentős része már készen van. Ha a számozott lépések mentén haladsz, úgy pár leírt módosítás végrehajtásával már a mintán szereplő látványt kaphatod.  
  
Nem az a cél, hogy minden lépést végrehajts, elvégre nem fejlesztő kollégát keresünk, de természetesen örülünk neki, ha sikerül mindet megvalósítanod. Lényeg, hogy lássuk mennyire mozogsz otthonosan az online térben, ha egy kód beillesztésére lenne szükség a jövőben.

Csak annyit oldj meg a feladatok közül amennyiben önállóan biztos vagy. Segítségképp hasznodra lehet az internet teljes tárháza, viszont szeretnénk kérni, hogy más, konkrét személy segítségét ne használd fel feladat elvégzéséhez.

A megoldásához a Visual Studio Code, ingyenesen elérhető szoftvert ajánljuk számodra, melyet [innen](https://code.visualstudio.com/download) tudsz letölteni.  
  
**És kezdhetjük:**

1. Nyisd meg az *index.html* állományt! Helyezz el hivatkozást a *styles.css* stíluslapra!

2. Állítsd be az oldal kódolását UTF-8-ra, a nyelvet magyarra!

3. A böngésző címsorában megjelenő cím „Az UTP kábel” legyen!

4. Az oldal teljes tartalmát tartalmazó kerethez (div) rendelj *content* azonosítót (id)!

5. A *content* azonosítójú keretben hozz létre a h1 és h2 címsorszintű címeket és a

bekezdéseket a mintának megfelelően!

6. Helyezd el az *UTP\_cable.png* képet a mintának megfelelően egy keretbe (div), melynek osztályazonosítója *frame* legyen! Ha a kép fölé visszük az egeret, vagy a kép valamiért nem jeleníthető meg, akkor mindkét esetben az „Az UTP kábel” felirat jelenjen meg!

7. A kép alá, a *frame* osztályazonosítójú keretbe készíts a minta szerint egy képaláírást! A képaláírás kerüljön önálló bekezdésbe, melyhez rendeld az imgtitle osztályazonosítót!

8. Az első és második bekezdésben az „UTP” rövidítéseket formázd félkövér stílusú

Courier New (monospace) betűtípussal! A megoldáshoz használj <span> taget és

megfelelő típusú szelektort! A CSS beállítást a *styles.css* állományban helyezd el új

szelektorban!

9. A „CAT+szám” szövegrészt HTML tagek alkalmazásával alakítsd dőlt betűstílusúra!

10. Készítsd el az oldal végén található táblázatot! A táblázat első sorában lévő cellák

fejléctípusú cellák legyenek! A táblázathoz rendelje a myTable azonosítót!

11. Alakítsd ki „Az UTP kábel” címre a forrásra hivatkozó linket! Az URL-t a *forrás.txt*

állományban találod meg. Fontos, hogy a hivatkozás új oldalon nyíljon meg!

**A kővetkező beállításokat a styles.css stíluslapon kell elvégezni.**

1. Állítsd be az oldal hátterének a hatter.jpg állományt, ami ismétlés nélkül kerüljön az oldal közepére függőlegesen és vízszintesen is!

2. A fejléccellák háttérszíne legyen zöld (green), előtérszínük legyen fehér (white)!

3. A normál- és fejléctípusú cellák 1 képpont vastag folytonos fekete (black) szegéllyel rendelkezzenek! Belső margójuk (padding) 15 képpont legyen, és tartalmuk legyen középre igazítva!

4. A cellák szegélyvonalai a minta szerint összevonva jelenjenek meg!

5. Hozz létre új szelektort, hogy a hivatkozások fekete színűek legyenek, és ne legyenek aláhúzva egyik állapotukban sem! Állítsd be ugyancsak új szelektorban, ha a hivatkozás fölé visszük az egérkurzort, akkor az sárga (yellow) színűre váltson!